घर पर लगाती थीं हॉलीवुड स्टार के पोस्टर, फिल्म में साथ काम करने की जताई इच्छा
Actress Amisha Patel Revealed Her Admiration For Hollywood Actor Tom Cruise And Expressed Her Desire To Marry Him गदर एक्ट्रेस अमीषा पटेल हॉलीवुड एक्टर टॉम क्रूज की बहुत बड़ी फैन हैं। हाल ही में 63वें हुंडई फिल्मफेयर अवार्ड्स 2023 के रेड कार्पेट पर अमीषा ने बताया कि वो टॉम क्रूज की बहुत बड़ी फैन हैं
गदर एक्ट्रेस अमीषा पटेल हॉलीवुड एक्टर टॉम क्रूज की बहुत बड़ी फैन हैं। हाल ही में 63वें हुंडई फिल्मफेयर अवार्ड्स 2023 के रेड कार्पेट पर एक्ट्रेस ने बताया कि वो टॉम क्रूज की बहुत बड़ी फैन हैं। इतना ही अमीषा ने कहा कि वो उनसे शादी भी करना चाहती थीं, अगर ऐसा मुमकिन हो पाता।
दरअसल, रेड कार्पेट पर अमीषा से सवाल किया गया कि अगर उन्हें किसी दूसरी एक्ट्रेस की जगह लेने का मौका मिला, तो वो कौन होगी? इस पर अमीषा ने कहा कि वो किसी भी एक्ट्रेस की जगह लेना चाहेंगी, जिन्हें टॉम क्रूज के साथ एक्टिंग करने का मौका मिला हो।
अमीषा के घर की दीवारों पर थे टॉप क्रूज के पोस्टर 
अमीषा ने बताया कि वो टॉम क्रूज की दीवानी हैं। उन्होंने कहा कि अगर मुमकिन होता तो वो उनसे शादी भी कर लेतीं। अमीषा ने बताया कि जब वो टीन एजर थीं, तो उस दौरान उनके कमरे में टॉम क्रूज के पोस्टर हुआ करते थे। अवॉर्ड सेरेमनी के दौरान अमीषा ब्लैक गाउन में नजर आईं। आउटफिट के साथ एक्ट्रेस ने न्यूड मेकअप और खूबसूरत इयररिंग्स के साथ अपना लुक कंप्लीट किया।
22 साल बाद आ रहा है गदर का दूसरा पार्ट
गदर 2 की शूटिंग पूरी हो चुकी है। फिल्म में सनी देओल और अमीषा पटेल जहां तारा और सकीना के रोल में नजर आएंगे, वहीं उत्कर्ष शर्मा उनके बेटे जीते के रोल में दिखेंगे। फिल्म में 1954 से 1971 के बीच की कहानी दिखाई जाएगी, जहां से पहला पार्ट खत्म हुआ था। इसी पीरियड में भारत-पाकिस्तान के बीच 1971 के युद्ध को भी दिखाया जाएगा। फिल्म में कई सारे ट्विस्ट और धमाकेदार एक्शन सीन्स होंगे। रिलीज डेट की बात करे तो ये फिल्म 11 अगस्त, 2023 को सिनेमाघरों में रिलीज होगी।